Ungarische Grammatik

## Allgemein: Suffix
Suffix spyle in de ungarische Sproch e wichtigi Rolle. So erfolge z.&nbsp;B. Konjugation, Plural- und Fallbildig durch Suffix. Dodeby isch d Vokalharmony vo Bedütig. S wird zwüsche zwei bzw. drei Chlasse vo Vokal underschyde: De velare und de palatale Vokal. Si werre mänkmol au dunkel bzw. häll gnännt. Di palatale Vokal underscheide au no zwüsche grundete und ungrundete (häll I und häll II).

S Suffix basst sich deno an d Vokalharmony vom Wort a. Uff i/í folgt meistens *e*, sältener e *a* oder *o*.

In de Konjugation zum Bispyl git s also drei Muster, wo s Verb verfolgt, abhängig vo de Vokalharmony. E Kasus cha ei, zwei oder au drei Suffix ha. Wenn s numme ei Suffix git, no wird säll unabhängig vo de Vokalharmony aghänkt, bi zwei Suffix wird zwüsche velarer und palataler Vokalharmony underschyde und bi drei Suffix au zwüsche grundete und ungrundete palatale Vokal.

Bispyl für ei Suffix:Terminativ (bis zu öbbis ane); Suffix: -iga h**á**z*ig*; a sz**é**k*ig*, a k**ö**nyv*ig*

Bispyl für zwei Suffix:Adessiv (bi öbbis sy); Suffix: -nál/-néla h**á**z*nál*, a sz**é**k*nél*, a k**ö**nyv*nél*

Bispyl für drei Suffix:Superessiv (uff öbbis druff sy); Suffix: -on/-en/öna h**á**z*on*, a sz**é**k*en*, a k**ö**nyv*ön*

Mänkmol ändert sich de Wortstamm, we mer e Suffix aghänkt hät (kéz - kezet, kezek usw; szó - szavak). Ei Gruppe, wo dodevo betroffe isch, sin Wörter wo uff *-a* oder *-e* ände. In dem Fall wird de letscht Vokal verländert:
:*szob*'a** - szob**á**ban, szob**á**k, szob**á**t, szob**á**kat, ...''
:''pinc**e** - pinc**é**ben, pinc**é**k, pinc**é**t, pinc**é**ket, ...''
In Främdwörter, wo mit me ''o'' oder ''ö'' ände (sälli beide Büechstabe sin in yheimische Wörter am Wortänd immer lang), werre au sälli verlängert:
:''pian**o** - pian**ó**ban, pian**ó**k, pian**ó**t, pian**ó**kat, ...''
:''Malm**ö** - Malm**ő**ben, Malm**ő**t, ...''

I-n-re zweite Fallgruppe (aber nit immer) wird e lange Vokal, wo in de Grundform an zweitletschter Stell stoht, verchürzt, wenn s Suffix mit me churze Vokal afangt:
:''lev**é**l - lev**e**l**e**k, lev**e**l**e**k, ...''
:''mad**á**r - mad**a**r**a**k, mad**a**r**a**t, ...''

E churze Vokal am Wortänd cha au verschwinde, wenn dodurch nit drei Konsonante uffenandchömme:
:''történel**e**m - történelmi,'' aber ''a történel**e**mben'' statt ''a történe**lmb**en''
:''üdvöz**ö**l - üdvözlet, üdvözlünk,'' aber ''üdvöz**ö**llek, üdvöz**ölsz*** statt ''üdvö'''zll'''ek, üdvö'''zlsz***

Bi Wörter mit me *ó* oder *ő* am Änd werre sälli Vokal in erwiterte Forme oft zu *aj* bzw. *ej*, wenn s *ó/ő* nit als Ändig zur Bildig vom Partizip I brucht worre isch. Wenn e einzelne Konsonant d'Ändig (bzw. bi mehrere Ändige di erschti devo) usmacht, no blibt s *ó/ő*:
:*zászl*'ó** - zászl**aj**a; zászl**ó**t, zászl**ó**k'', aber: ''tájékoztat**ó*** (vo ''tájékoztat'') - ''tájékoztat'''ó'''ja, tájékoztat'''ók***
:*f*'ő** - f**ej**e, f**ej**enként; f**ő**t, f**ő**leg'', aber: ''vezet**ő*** (vo ''vezet'') - ''vezet'''ő'''je, vezet'''ő'''k''

Die Vokal bilde e Baar/Gruppe:


Wo's e Suffix mit de velare Variante ''a'' und ''o'' git, hängt vom Wort sälber ab, weller vo denne Vokal tatsächlig folgt. Meistens bilde de letscht Vokal und dä im Suffix e Kontrast, d. h. uff ''o'' folgt uff ''a/á'' und ''a'' uff ''o/ó''. Sälli Regle isch aber nit züeverlässig.

=== Chlasse ===
Mer cha di ungarische Suffix in die 8 Kategorye yordne:
# E Konsonant am Afang und kei Veränderig wäge de Stammändig, z.&nbsp;B. ''-ban/ben, -hoz/-hez/-höz.''
# ''v'' am Afang, wo de Uslutkonsonant verlängert und numme in Wörter uff e Vokal als ''v'' erhalte blibt.
# Vokal am Afang und kei Veränderig wäge de Stammändig, z.&nbsp;B. ''-ul/ül''
# Bindigs-Vokal o/e/ö/a, wo bi Wörter mit Vokal am Änd verschwindet, z.&nbsp;B. ''-ak/-ek/-ok/-ök/-k''
# Bindigs-Vokal u/ü, wo bi Wörter mit Vokal am Änd verschwindet, z.&nbsp;B. ''-unk/-ünk/-nk''
# Bindigs-J, wo numme noch Vokal und bstimmte Konsonante vorchunnt, z.&nbsp;B. ''-a/-e/-ja/-je''
# unveränderlig, z.&nbsp;B. ''-kor, -ig, -képpen, -ért''

== Nome ==
Zwüsche männliche und wybliche Nome wird nit unterschyde. Bi Nämme vo wybliche Persone wird in de Regel s Suffix ''-né'' aghänkt, z.&nbsp;B. Müller'''né''' = Frau Müller.

De [[Plural]] wird durch die helle Suffix ''-ek/-ök'' und s dunkle Suffix ''-ok'' (sältener ''-ak)'' usdruckt.

=== Kasus ===
Übber d'Aazahl vu de Fäll im Ungarische goht d'Fachliteratuur usenand. Si hänkt devuu ab, was mer alles als Fall zellt (wenn übberhaupt vu Fäll d'Red isch un nit vu ''Umstandsbstimmige''). Fest stoht, dass es (we'mer de Nominatiiv mitzellt) 18 Suffix gitt, wu mer uff jedes bliebig Wort cha aawände, un witeri, wu numme mit ere bstimmte Gruppe vu Wörter odder in bstimmte Wändige uffdauche. Sälli bezeichnet mer als ''nem valódi eset'' (uuächti Fäll, dütsch au Umstandsbstimmige gnännt), di 18 andere als ''valódi eset'' (ächti Fäll). Bispil: Mer cha jedes Nome in de Akkusatiiv odder in de Datiiv setze, de Temporal bschränkt sich degege uff Zahle (''hét'''kor:*** am sibeni) un Zitpünkt (*érkezésem*'kor:*** bi miner Aachumft). Genauso findet de Lokatiiv (''Pécs'''ett''', Győr'''ött:*** z Pécs/Győr) numme bi wenige Stedt Aawändig, während di andere (ungarische) Stedt mit s Superessiiv-Suffix griege (*Budapest*'en**, Szeged**en:*** z Budapest/Szeged).



Mit vyle vo denne Suffix lönn sich aber au d Forme vo de Personalpronome in de jewylige Fäll bilde. Deno wird s Suffix zum Präfix, d. h. zum Afang vom Wort. Do dra hänkt mer s entsprächende Suffix vo de bstimmte Konjugation (lüeg unde). De Akkusativ wycht vo derre Regle komplett ab, e baar witeri fiege vor em Personalsuffix e Büechstabe (z.&nbsp;B. j) y oder verdopple de letscht Büechstabe vom Fallpräfix.



== Verbe ==
Ungarisch underscheidet e unbstimmti Konjugation (ungarisch ''alanyi ragozás'') und ''tárgyas ragozás''). Säll gilt numme für dransitivi Verbe; indransitivi Verbe werre mit de unbstimmte Ändige konjugiert. D'Konjugation hängt devo ab, ob's e bstimmts Akkusativobjäkt hät.

;Als „bstimmt“ gälte Akkusativobjäkt, wo
* e Demonstrativbronome oder e bstimmte Artikel devorstoht
* e Eigename sin oder durch e Eigename nöcher bstimmt werre
* e Possessivsuffix hän
* eins vo de Bronome '''ő, ön, ők, önök''' (Akkusativforme: ''őt, önt, őket, önöket'', Übersetzig: er/si/es, Si, si [Pl.], Si [Pl.]) sin
* durch s Bronome '''azt''' (es), wo allerdings ewegglo wird
* e Näbesatz sin
* in de diräkte Red stönn

;Als „unbstimmt“ gälte Akkusativobjäkt, wo
* de unbstimmt Artikel '''egy''' hän oder dä ygsetzt werre chönnt, ohni dass de Sinn verändert wird
* in de 1. oder 2. Person Singular oder Blural stönn
* e Zahl oder anderi Mängeagab (Bsp. '''kevés''' = wenig, '''más''' = e andere usw.) hän,
* kei Eigename sin
* e Indefinitbronome sin
* zwar Zitat sin, d. h. in Afiehrigszeiche gschribe werre, aber keini diräkte Rede sin
* eins vo de Frogebronome '''mit, milyen, hány, mennyi, semmenyi, semmi, semmilyen, kit''' (was, was für e, wie vyl [2x], gar kei, nüt, kei einzige, wen) devor stoht

Wenn's überhaupt kei Akkusativobjäkt hät oder ysetze losst oder wenn s Objäkt i me andere Fall stoht, no wändet mr di unbstimmti Konjugation a.

Mit de Usnahm vo '''kell''' (mieße) wird au bi de Hilfsverbe zwüsche de beide Konjugatione underschyde.

=== Konjugation Präsens ===



==== Sunderfäll ====
* Wenn de Verbstamm uff ''s, z'' oder ''sz'' ändet, no verdoppelt mer sälli in de Forme, wo normalerwis e Suffix mit ''j'' am Afang kriege (sz wird zu ssz). S ''j'' verschwindet:<br>hoz → hoz''za'' (statt ''hozja'')<br>keres → keres''sük'' (statt ''keresjük'')
* Bi Verbe, wo de Stamm uff ''s, z'' oder ''sz'' ändet, hät di zweiti Person Singular in de unbstimmte Konjugation e ''l'' am Änd:<br>vacsoráz''ol'' (statt ''vacsorázsz'')<br>keres''el'' (statt ''keressz'')

E witere Sunderfall sin d'„ik-Verbe“, wo in de unbstimmte Konjugation Bräsens zum Deil anderi Ändige hän:



=== Konjugation Präteritum ===
'S git uff Ungarisch numme ei Form vom Präteritum. Bi de meiste Verbe wird si mit em Infix -t- und de Personaländige (lüeg Tabälle) bildet. 'S git zwei Sunderfäll:
* Verbe, wo de Stamm uff '''-at, -b, -d (aber nit -ad/-ed), -f, -g, -gy, -k, -p, -s, -sz''' oder '''-v''' ändet, kriege in de 3. Person Singular in de unbstimmte Konjugation s Suffix ''-ett/-ott/-ött'' statt em Infix ''-t''.
* Bi Verbe uff ''[Vokal] + t'' und uff zwei Konsonante (wo au als zwei Konsonante usgsproche werre) ersetzt säll '''-ett/-ott/-ött''' s Infix ''-t'' vollständig und stoht zwüschem Verbstamm und de Personaländig.

Sälli beide Tabälle enthalte jewyls Bispyl für d Konjugation vo hälle bzw. dunkle Verbe.





=== Konjugation Konjunktiv ===

Im Konjunktiv wird kei Underschyd zwüsche häll I (e/i) und häll II (ö/ü) gmacht. De Konjunktiv Präteritum wird mithilf vo de Präteritum-Form vom Verb plus Konditional-Präsens-Form vo ''lenni'' (volna usw.) bildet.

Wenn de Verbstamm uff zwei Konsonante ändet oder uff ''-ít'', no wird zwüsche ihn und d'Personaländig e Bindevokal ''a'' bzw. ''e'' gstellt:
:''hall'' → ''hall'''a'''nék, hall'''a'''nál'' usw.
:''dönt'' → ''dönt'''e'''nék, dönt'''e'''nél'' usw.
:''állít'' → ''állít'''a'''nék, állít'''a'''nál'' usw.

=== Bildig vom Futur ===
S Futur wird mit em Hilfsverb ''fog'' usdruckt. Säll wird in di entsprächendi Personalform (bstimmti/unbstimmti Konjugation, Person) gsetzt und vor de Infinitiv gstellt. Abwyche düet dodevo numme s Verb ''lenni'' (lüeg Tabälle witer unde).

=== S Infinitiv ===
Für d'Bildig vom Infinitiv wird bi hälle wie bi dunkle Verbe d'Ändig ''-ni'' verwändet, wo an de Verbstamm in de dritte Person aghänkt wird (''lát'' → ''lát'''ni***, *kér* → *kér*'ni***). Bi de ''-ik''-Verbe wird s ''ik'' ewegglo.

;Sunderfäll
* Wenn de Wortstamm uff zwei Konsonante oder uff ''-ít'' ändet, no wird e ''a'' bzw. ''e'' zwüsche de ihn und d'Infinitivändig gstellt (''hall'' → ''hall'''a'''ni'', ''dönt'' → ''dönt'''e'''ni'', ''indít'' → ''indít'''a'''ni'').
* Bi Verbe, wo uff ''-sz'' ände, wird säll ''sz'' ewegglo und s ''n'' wird verdoppelt (''te'''sz*** → *te*'nn**i'').

In de meiste Wörterbiecher isch s Verb nit under de Infinitivform z finde, sondern under de Form vo de dritte Person Blural.

=== Di wichtigste unregelmäßige Verbe ===
Näbe de wichtigste unregelmäßige Verbe ''lenni, menni, jönni'' (sy, goh, cho; lüeg unde) git s d Verbe uff -ik. Bi ihne entspricht di 1. Person Singular Präsens unbstimmt de Form vo de bstimmte Konjugation (was aber e baar Usnahme nit betrifft). Zudem hän si in de dritte Person Singular Präsens s Suffix ''-ik'' (wo ne au de Namme ge hät).

E Gruppe vo Verbe cha au sinngmäß nit in de unbstimmte Konjugation stoh; do ghöre Verbe wie ''dolgozik'' (schaffe), ''menni'' (goh) und diversi anderi dezüe.

Im Folgende d Konjugatione vo de drei wichtigste unregelmäßige Verbe.

==== lenni (sy) ====


==== menni (goh) ====


==== jönni (cho) ====


== Adverbie und Adjektiv ==
Im attributive Gebruch werre d Adjektiv nit ans Nome (z.&nbsp;B. Eizahl/Mehrzahl) abasst. Hingege kriege si (wenn nötig) d Pluraländig (-ak, -ek, -ok, -ök), we mer si prädikativ brucht. D Vokalharmony vo de Ändig folgt dodeby derre vom **Adjektiv** und nit vom Nome.
* Attributiv: A **nagy** város (Sg.) - A **nagy** város''ok'' (di großi Stadt/große Städt; kursiv = Pluraländig)
* Prädikativ: **Nagy** a város - **Nagy*ok*** a városok
Adverbie werre normalerwis uss Adjektiv hergleitet; säll bassiert mit einer vo de Ändige ''an, en, on, ön,'' z.&nbsp;B. rettenes - rettenes''en,'' nagy - nagy''on''.

== S Bsitzverhältnis ==
Under de 23 Fäll vom Ungarische findet sich kei Genitiv. Au Possessivpronome (my, dy usw.) git's nit. Drum wird mithilf vo Possessivsuffix umschrybe: Mer hänkt si ans Objekt a, wo si sich druff beziehe. Sälli Suffix sin:



Bispyl:
* a ház → a ház**am** (my Hus); ''Plural:'' a házak → a ház**aim**
* a könyv → a könyv**em** (my Büech); ''Plural:'' a könyvek → a könyv**eid**
* a láb → a láb**a** (sy Füeß); ''Plural:'' a lábok → a láb**ai** usw.

Wenn s Bezugswort uff ''a'' oder ''e'' ändet, no verlängert mer sälli zu ''á, é''; genau wie bi Wörter uff e andere Vokal verschwindet s a/e im Suffix.

D Vokalabfolge „ai“ und „ei“ im Plural werre dodeby immer [ɒʔi] und [ɛʔi] usgsproche; si verwachse nit zu Diphthong [ɒ̥i ], [ɛ̥i].

=== Possessivierig vom Infinitiv ===
Noch gwüsse Usdrück wie z.&nbsp;B. ''kell'' [mieße], ''szükséges'' [('s isch) nötig] usw. wird s Infinitiv mit re Personaländig flektiert. Als Stamm wird dodeby s Infinitiv (wo immer uff ''-ni'' ändet), wo s ''i'' devo abghänkt wird:



S Subjäkt wird in de Dativ gstellt (Péter**nek** el kell men**nie**). Wenn e Personalpronome s Subjäkt isch, no isch de Dativ fakultativ (Kell men**nem** ''oder'' **Nekem** kell men**nem**).

== Syntax ==
Di ungarischi Satzreihefolg wird als SVO (Subjekt-Verb-Objekt) klassifiziert, woby s Subjekt ewegglo werre cha. Trotzdem isch d Satzreihefolg gregelt. E Satzglyd, wo betont werre soll, stoht diräkt vor em konjugierte Verb. Wenn s Verb sälber betont isch, no stoht s am Afang vom Satz.

Normalerwis bstoht e Satz uss vier Deil: Thema, Fokus, Verb und Rest. Eine vo denne vier Deil cha leer sy. Bim Thema und bim Rest chönne mehreri Satzglyder stoh, de Fokus hät aber maximal ei Satzglyd.

Bispyl: De Satz „Gest hät de János em Péter zwei Biecher brocht“. Näbem Verb git s d Satzglyder „János“, „Péter“, „tegnap“ (=&nbsp;gest) und „két könyvet“.


S Thema enthaltet e Satz oder Sätz, wo de Sprächer devo animmt, dass si de Hörer weiß. Mit sällem Satz/sälle Sätz wird e Thema erwähnt, wo de Satz devo handle wird. De Fokus betont e Elemänt, wo entweder unbekannt glaubt wird oder wo alli andere Mögligkeite, wie mer de Satz düte chönnt, usschließt. S legt au de Wert vom Satz für alli andere Persone/Objekt fest.

Wenn s e Fokus im Satz hät, no wird s Verbpräfix im Verb nochgstellt (z.&nbsp;B. ''vitt el'' statt ''elvitt''). Wenn s kei Verbpräfix hät, no wird de Satz mehdütig. Z.&nbsp;B. cha im Satz ''Éva szereti a virágokat'' (D Eva mag Blüeme) d Éva s Thema i me neutrale Satz oder de Fokus vom Satz sy. E Bispyl mit sällem Satz:



== Verbalpräfix ==
Under de vyle zämmegsetzte Wörter vo de ungarische Sproch findet mer of au Verbe mit [[Präfix]]. Mänki devo (z.&nbsp;B. be-) leite sich vo de Kasussuffix ab.

Wie au im [[Alemannisch]]e chönne d Verbalpräfix abtrännt werre und stönn deno hinder em konjugierte Verb sälber. Des hänkt vo de Betonig innerhalb vom Satz ab; wenn's e betonts Satzgyld git, no stoht säll diräkt vor em Verb (wie in de Satzreihefolg ieblig) und s Verbpräfix dehinder. Bispyl (grien = Verb, rot = Präfix, understriche = betonts Satzglyd)
# Péter <span style="color:red;">le</span><span style="color:green;">megy</span> az utcára.
# **Az utcára** <span style="color:green;">megy</span> <span style="color:red;">le</span> Péter.
# **Péter** <span style="color:green;">megy</span> <span style="color:red;">le</span> az utcára.
Erlüterige:
* Satz 1: ''De Péter goht uff d Stroß [abe].'' – 'S hät kei Satzglyd, wo betont wird.
* Satz 2: ''De Péter goht uff d Stroß [abe] und niene anderscht ane.'' – S Satzglyd „d Stroß“ wird betont.
* Satz 3: ''De Péter und niemer anderscht goht uff d Stroß [abe].'' – S Satzglyd „De Péter“ wird betont.

Wenn's e Hilfsverb hät, no stellt sich's zwüsche Verb und Präfix. Bispyl (orange=Hilfsverb)
* Péter <span style="color:red;">le</span> <span style="color:orange;">fog</span> <span style="color:green;">menni</span> az utcára.
* Péternek <span style="color:red;">le</span> <span style="color:orange;">kell</span> <span style="color:green;">mennie.</span>
* Péter <span style="color:red;">le</span> <span style="color:orange;">akar </span> <span style="color:green;">menni.</span>
Übersetzig: De Péter goht [in Züekunft] abe uff d Stroß (Satz 1), de Péter müeß uff d Stroß abegoh (Satz 2), de Péter wott uff d Stroß abegoh (Satz 3).

**Liste vo de ungarische Verbalpräfix (Quälle: Wiktionary)**
* **' (drunder)
* **' (dure; drüber)
* **' (füre; eweg)
* */* (uffe)
* **' (her)
* **' (use)
* **' (abe)
* **' (Afang/Änd vo-n-re Handlig)
* **' (hy, ane)
* **' (zämme)
* **' (druff)
* **' (ussenand)
* **' (zruck)

== Bostpositione ==
Vyli Wörter, wo im Alemannische durch Präpositione usdruckt werre, hän als ungarischi Entsprächig e [[Postposition|Bostposition]]. Sälli stoht nit wie-n-e Präposition vor, sondern hinder ihrem Bezugswort.<br>Je nochdem, ob s Wort e Bewegig „her“, e Standort „do“ oder e Bewegig „eweg“ bezeichnet, hät sälli Bostposition e anderi Ändig, z.&nbsp;B:
* az autó ''al**á*** - under s Auto drunder
* az autó ''al'''att*** - under em Auto drunder
* az autó *al*'ól**'' - under em Auto füre
Die Flektion (oder e ähnligi) funktioniert mit allne Bostpositione. Mänki devo chönne (vom Sinn her) nit alli drei aneh.



Wenn's e Demonstrativpronome (''ez/az'') hät, wo sich uff s Nome bezieht, no stoht d Bostposition hinder **beidne** (''ez'' und ''az'' werre vor Konsonante zu ''e'' bzw. ''a''):
* A/E **mellé** az autó **mellé** - näbe sällem/dem Auto

== Derivation ==
21,5 Prozänt vo de ([[Motivierte Wörter|motivierte]]; uff s Gsamt gseh 17,1%) ungarische Wörter werre durch [[Derivation]] bildet.

[[Verb]]e chönne uss Substantiv abgleitet werre, indem mer s Suffix ''-ít'' oder ''-z(ik)'' verwändet. Zudem cha mer si uss andere Verbe bilde; säll bassiert durch s Suffix ''-hat/-het'' (für chönne/dürfe) oder ''-gat/get'' (für e Dätigkeit wo sich widderholt).

[[Substantiv]] lönn sich uss Verbe (''-ás/és'') und uss Adjektiv (''-ság/-ség'') ableite.

[[Adjektiv]] cha mer uss Verbe durch e Suffix ''-ó/-ő'' bilde. Zudem git's d Mögligkeit, si vo Substantiv (''-as/-es/s'') abzleite.

In de folgende Tabälle e Liste vo Bispyl für di ungarischi Derivation. Uff de linke Site jewyls d Wortart, wo devo usgange wird, obe d Zylwortart.


<sup>1</sup> S Suffix ''get/gat'' (Frequentativ) wird genau wie ''hat/het'' hinder de Wortstamm gstellt; Personaländige chömme dehinder. Bispyl: ''beszel + **get*' + ek* (=ich schwätz). 'S cha diversi verschydeni Bedütige aneh, z.&nbsp;B:
* E Dätigkeit wo sich widerholt
* „hy und her“
* „umme“

## Lüeg au
* Ungarischi Sproch
* Ungarischi Dialäkt

## Quälle